als_Latn dik_Latn sag_Latn
“Si ta quaj këtë dashuri”, Arnav merr vesh se Kushi është fejuar, ja ç’do ndodhë nesër
Gjyshja thotë se edhe Akash duhet të martohet ndërsa Manorma i thotë se po kërkon për ndonjë vajzë të pasur. Gjyshja nuk është dakort dhe thotë se Akash duhet të martohet me një vajzë të thjeshtë si ai. Anxhali ngacmon Akashin për Pajalin. Akash largohet i mërzitur. Kur shohin Kushin gjyshja dhe Lavanja aktrojnë sikur Lavanja nuk di të gatuajë një gjellë. Kushi thotë se do e bëjë ajo dhe shkon në kuzhinë. Manorma i thotë Kushit të shkojë të shohë pse gjyshja dhe Lavanja po grinden përsëri. Kushi shkon atje dhe i gjen duke folur për planin e tyre. Ajo mërzitet shumë dhe i pyet pse u tallën me të. Kushi largohet. Ato mundohen ta ndalojnë por Kushi ikën me vrap tepër e fyer. Gjyshja i thotë shërbëtorit të mbyllë derën që Kushi mos të dalë. Kushi kthehet dhe habitet kur sheh gjyshen, Anxhalinë, Lavanjën dhe Manormën duke kërcyer. Kushi i bashkohet kërcimit. Arnav dëgjon zhurmë dhe kur shkon poshtë habitet. Anxhali i thotë Kushit se bënë plan që ajo të mos ikte sepse janë mësuar që ajo të vijë çdo ditë. Kushi i premton se do vijë t’i vizitojë shpesh. Ajo i thotë Anxhalisë se i ka humbur unaza dhe Anxhali i thotë se e ka ajo por habitet kur nuk e gjen. Anxhali kujtohet që unaza ka rënë në gotën e qumështit dhe pyet gjyshen. Gjyshja i thotë se qumështin ja dha Lakshmit. Arnav i thotë Anxhalisë se Lakshmi kishte një unazë. Anxhalisë i bie telefoni dhe i thotë Kushit të shkojë tek dhoma e Arnavit të marrë unazën. Arnav nuk ja jep unazën Kushit dhe i thotë t’i kërkojë të falur që u përplasën në mëngjes sepse ishte faji i saj. Kushi nuk pranon dhe largohet. Halla e merr në telefon dhe i bërtet ta gjejë unazën. Kushi kthehet dhe i kërkon falje Arnavit duke qarë. Arnav preket dhe i vendos unazën Kushit. Kushi i thotë se ai nuk mund t’ja vendosë unazën pasi është unaza e fejesës. Arnav habitet. Anxhali vjen dhe merr vesh lajmin që Kushi është fejuar. Ajo uron Kushin. Arnav i bërtet Kushit që nuk i ka thënë. Kushi i thotë se për të nuk ka rëndësi. Arnav sheh Kushin teksa largohet dhe është i lënduar.
als_Latn als_Latn